
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

092. Ίδρυση Πανεπιστημίου Δυτικής Μακεδονίας και 
Πανεπιστημίου Στερεός Ελλάδας». 1 

ΠΡΑΞΕΙΣ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ύψους ετήσιας οικονομικής χορηγίαςτου 
Δημοσίου στις Ιερές Μονές του Αγίου Όρους, για 
το οικονομικό έτος 2003. 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 92 

Ίδρυση Πανεπιστημίου Δυτικής Μακεδονίας και Πανεπι¬ 
στημίου Στερεός Ελλάδας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.Τις διατάξεις: 

α) Του άρθρου 6παρ. 6του Ν. 1268/1982 (Α'87), όπως 
η τελευταία συμπληρώθηκε με τα εδαφ. α και β της παρ. 1 
του άρθρου 48του Ν. 1404/1983 (ΑΊ73), τροποποιήθηκε 
με το εδαφ. ατηςπαρ. 2του άρθρου 15του Ν. 2640/1998 
(Α' 206) και συμπληρώθηκε με το εδαφ. β, παρ. 1 του άρ¬ 
θρου 3 του Ν. 3027/2002 (Α' 152). 

β) Του άρθρου 50 παρ. 3 του Ν. 1268/1982 (Α' 87 και του 
άρθρου 15παρ. 2του Ν. 2817/2000 (Α'78). 

γ) Του άρθρου 29α του Ν. 1558/1985 (Α' 37) όπως αυτό 
προσετέθη μετά άρθρο 27του Ν. 2081/1992 (Α' 154) και 
τροποποιήθηκε μετά άρθρο 1 παρ. 2ατου Ν. 2469/1997 
(Α'38). 

δ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (Α' 57). 

ε) Της απόφασης του Πρωθυπουργού και της Υπουρ¬ 
γού Εσωτερικών, Δημόσιας Διοίκησης και Αποκέντρωσης 
ΔΙΔΚ/Φ.1/2/22875/31.10.2001 «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (Β' 1480). 


στ) Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α0006/31.10.2001«Ανά- 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β' 1485). 

2. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το αριθμ. 
67947α/Β1/26.7.2002 έγγραφο του Υπουργού Εθνικής 
Παιδείας και Θρησκευμάτων, και ότι έχει παρέλθει άπρα¬ 
κτη η προθεσμία που ορίζουν οι διατάξεις του άρθρου 50 
παρ. 3του Ν. 1268/1982. 

3. Το γεγονός ότι από τις διατάξεις του διατάγματος αυ¬ 
τού, προκαλείται σε βάρος του κρατικού προϋπολογι¬ 
σμού ετήσια δαπάνη ύψους 130.600 ΕΥΡΩ που θα καλύ¬ 
πτεται από τις πιστώσεις του προϋπολογισμού του 
Υ.Π.Ε.Π.Θ. (Ε.φ. 19-250, ΚΑΕ ομ. 0200 και ΚΑΕ 0515). Επί¬ 
σης προκαλείται ετήσια δαπάνη από: ι) την καταβολή 
οδοιπορικών εξόδων και ημερήσιας αποζημίωσης στον 
Πρόεδρο, τον Αντιπρόεδρο, τα μέλη και το γραμματέα 
της Διοικούσας Επιτροπής (Δ.Ε.) εκάστου έκτων ιδρυο- 
μένων Πανεπιστημίων και ιι) την επιχορήγηση των ιδρυο- 
μένων Πανεπιστημίων τόσο από τον τακτικό προϋπολογι¬ 
σμό του Υ. Π. Ε. Π. Θ. όσο και από το Π ρόγραμμα Δη μοσίων 
Επενδύσεων του ιδίου Υπουργείου. Η εν λόγω δαπάνη 
εξαρτάται στην μεν πρώτη περίπτωση από πραγματικά 
γεγονότα, στη δε δεύτερη, από την ανάπτυξη και οργά¬ 
νωση των συνιστώμενων Πανεπιστημίων. Τέλος, ενδέχε¬ 
ται να προκληθεί δαπάνη από τυχόν καταβολή της μισθο¬ 
δοσίας υπαλλήλων φορέων του ευρύτερου δημόσιου το¬ 
μέα, πλην του δημοσίου, που αποσπώνται για τη 
διοικητική υποστήριξη των Διοικουσών Επιτροπών των 
ανωτέρω Πανεπιστημίων. 

4. Την αριθμ. 81/2003 γνωμοδότηση του Συμβουλίου 
της Επικρατείας με πρόταση του Υπουργού Εθνικής Παι¬ 
δείας και Θρησκευμάτων και των Υφυπουργών Οικονο¬ 
μίας και Οικονομικών και Εσωτερικών, Δημόσιας Διοίκη¬ 
σης και Αποκέντρωσης, αποφασίζουμε: 

Αρθρο 1 

Ίδρυση - Σκοπός - Νομικό καθεστώς 

1. Ιδρύονται Πανεπιστήμιο Δυτικής Μακεδονίας και Πα¬ 
νεπιστήμιο Στερεός Ελλάδας. 

2. Το Πανεπιστήμιο Δυτικής Μακεδονίας και το Πανεπι¬ 
στήμιο Στερεός Ελλάδας είναι Ιδρύματα που ανήκουν 
στον πανεπιστημιακό τομέα της ανώτατης εκπαίδευσης 
και λειτουργούν ως Νομικά Πρόσωπα Δημοσίου Δικαίου 

(Ν.Π.Δ.Δ.) πλήρως αυτοδιοικούμενα υπό την εποπτεία 
του Κράτους, η οποία ασκείται από τον Υπουργό Εθνικής 
Παιδείας και Θρησκευμάτων. 

3.0 σκοπός και η αποστολή του Πανεπιστημίου Δυτικής 
Μακεδονίας και του Πανεπιστημίου Στερεός Ελλάδας κα¬ 
θορίζονται από το άρθρο 1 του Ν. 1268/1982 και το άρθρο 
1 του Ν. 2916/2001 κατά τα ισχύονταπερί Πανεπιστημίων, 
η δε ίδρυσή τους αποσκοπεί, αφ’ ενός μεν στην περιφε¬ 
ρειακή ανάπτυξη και αποκέντρωση της ελληνικής ανώτα¬ 
της εκπαίδευσης, σύμφωνα με το άρθρο 6 παρ. 6 στοιχείο 
(ί) του Ν. 1268/1982, αφ’ ετέρου δε στην αντιμετώπιση 
των κοινωνικών, πολιτιστικών και αναπτυξιακών αναγκών 
της Περιφέρειας Δυτικής Μακεδονίας και της Περιφέρει¬ 
ας Στερεάς Ελλάδας αντιστοίχως, οι οποίες συνδέονται 
με τα ακάλουθα γνωστικά πεδία: 
α) Κοινωνικές επιστήμες, 
β) Ανθρωπιστικές επιστήμες και τέχνες, 
γ) Επιστήμες οικονομίας και διοίκησης, 
δ) Τεχνολογικές επιστήμες, 
ε) Επιστήμες της φύσης, της γης και της ζωής, 
στ) Επιστήμες συναφείς με την παραγωγή και τη βιώσι¬ 
μη ανάπτυξη. 

4. Το νομικό καθεστώς των ανωτέρω Πανεπιστημίων 
διέπεται από τις διατάξεις του Ν. 1268/1982, του Ν.2083/ 
1992 και συμπληρωματικά από τις λοιπές διατάξεις που 
ισχύουν για τα Πανεπιστήμια. 

Άρθρο 2 
Έδρα 

1. Έδρα του Πανεπιστημίου Δυτικής Μακεδονίας ορίζε¬ 
ται η Κοζάνη και έδρα του Πανεπιστημίου Στερεάς Ελλά¬ 
δας ορίζεται η Λαμία. 

2. Με την ίδρυση των Σχολών, των Τμημάτων και λοιπών 
παραρτημάτων του Πανεπιστημίου Δυτικής Μακεδονίας, 
μπορεί να καθορίζονται έδρες αυτών και σε άλλες πόλεις 
της Περιφέρειας Δυτικής Μακεδονίας. 

3. Με την ίδρυση των Σχολών, των Τ μημάτων και λοιπών 
παραρτημάτων του Πανεπιστημίου Στερεάς Ελλάδας, 
μπορεί να καθορίζονται έδρες αυτών και σε άλλες πόλεις 
της Περιφέρειας Στερεάς Ελλάδας. 

Άρθρο 3 

Διοίκηση 

1. α) Μέχρι την έναρξη της κατά το άρθρο 15 του Ν. 
2454/1997 (Φ.Ε.Κ. 7 Α') αυτοδύναμης λειτουργίας των, η 
διοίκηση και η διαχείριση των ανωτέρω Πανεπιστημίων 
ασκείται, για το κάθε ένα, απά αντίστοιχη εννεαμελή Διοι¬ 
κούσα Επιτροπή (Δ.Ε.). Ως μέλη της Δ.Ε. ορίζονται: 

ί) μέλη ΔΕΠ των Πανεπιστημίων της χώρας ή Έλληνες 
επιστήμονες που κατέχουν αντίστοιχες θέσεις σε ομοτα- 
γή Πανεπιστήμια του εξωτερικού, ή 
ϋ) πρόσωπα αναγνωρισμένου κύρους προερχόμενα 
από το χώρο των επιστημών, των γραμμάτων και των τε¬ 
χνών, ή 

ίϋ) πρόσωπα με εξέχοντα ρόλο στην πολιτική, κοινωνική, 
οικονομική, πολιτισμική και παραγωγική δραστηριότητα 
της Περιφέρειας Δυτικής Μακεδονίας ή της Περιφέρειας 
Στερεάς Ελλάδας ανάλογα, ή 
ίν) πρόσωπα με γνώσεις και πείρα σε θέματα σχεδια- 
σμού, οργάνωσης και διοίκησης Πανεπιστημίων, ή 
ν) πρόσωπα με γνώσεις και πείρα σε θέματα χωροταξι¬ 
κού σχεδιασμού και περιφερειακής ανάπτυξης. 

β) Ο ορισμός του Προέδρου, του Αντιπροέδρου και των 
μελών κάθε Δ.Ε. γίνεται με απόφαση του Υπουργού Εθνι¬ 


κής Παιδείας και Θρησκευμάτων που δημοσιεύεται στην 
Εφημερίδα της Κυβερνήσεως. Στην ίδια απάφαση καθο¬ 
ρίζονται και τα σχετικά με την αρχική διοικητική υποστή¬ 
ριξη κάθε Δ.Ε. Γ ιατη λειτουργία των Δ.Ε. εφαρμόζονται οι 
σχετικές με τη λειτουργία των συλλογικών πανεπιστημια¬ 
κών οργάνων εκάστοτε ισχύουσες διατάξεις και, συμπλη¬ 
ρωματικά, οι διατάξεις του Ν. 2690/1999 (ΦΕΚ45 Α'). 

γ) Μέχρι να διορισθεί μάνιμος δημόσιος υπάλληλος στο 
αντίστοιχο Πανεπιστήμιο, καθήκοντα ΓραμματέατηςΔ.Ε. 
ασκεί μάνιμος υπάλληλος του δημόσιου τομέα που απο- 
σπάται ή μετατάσσεται σύμφωνα με τις διατάξεις του άρ¬ 
θρου 4 του παρόντος. 

δ) Η Δ.Ε. επικουρείται στο έργο της από νομικό σύμ¬ 
βουλο, δικηγόρο παρ’ Αρείω Πάγω ή Εφετείω, που προ¬ 
σλαμβάνεται με πάγια αντιμισθία. Μέχρι να προσληφθεί 
νομικός σύμβουλος, είναι δυνατή η πρόσληψη, σύμφωνα 
με τις ισχύουσες διατάξεις, δικηγόρου με πενταετή του¬ 
λάχιστον άσκηση δικηγορίας. 

2. Κάθε Διοικούσα Επιτροπή ασκεί άλες τις αρμοδιάτη- 
τες των πανεπιστημιακών οργάνων διοίκησης συμπερι¬ 
λαμβανομένων και των αρμοδιοτήτων της Επιτροπής 
Διαχείρισης του Ειδικού Λογαριασμού κατά τα οριζάμε- 
να στην ΚΑ/679/1996 κοινή απάφαση των Υπουργών Θι- 
κονομικών και Εθνικής Παιδείας και Θρησκευμάτων (ΦΕΚ 
826/Β'), όπως αυτή κάθε φορά ισχύει. 

3. α) Έως άτουεξασφαλισθσύν οι προϋποθέσεις για την 
αυτοδύναμη λειτουργία των Ιδρυμάτων, τα Πανεπιστήμια 
εκπροσωπούνται απά τον Πρόεδρο της οικείας Δ.Ε. και, 
σε περίπτωση κωλύματος ή απουσίας του Προέδρου, 
από τον Αντιπρόεδρο. 

β) Θ Πρόεδρος της Δ.Ε. έχει τις αρμοδιότητες του Πρύ¬ 
τανη, του Κοσμήτορα της Σχολής και του Προέδρου του 
Τ μήματος. 

γ) Η Δ.Ε. μπορεί με απόφασή της να μεταβιβάζει οποια¬ 
δήποτε αρμοδιότητά της ή την εξουσία λήψης αποφάσε¬ 
ων για επείγοντα θέματα στον Πρόεδρο, στον Αντιπρόε¬ 
δρο ή σε μέλη της. 

4. α) Έδρα της Δ.Ε. του Πανεπιστημίου Δυτικής Μακε¬ 
δονίας ορίζεται η Κοζάνη. Η ανωτέρω Δ.Ε. μπορεί να συ¬ 
νεδριάζει και στην Αθήνα ή στη Θεσσαλονίκη. Έδρα της 
Δ.Ε. του Πανεπιστημίου Στερεάς Ελλάδας ορίζεται η Λα¬ 
μία. Η ανωτέρω Δ.Ε. μπορεί να συνεδριάζει και στην Αθή¬ 
να. Ύστερα από σχετική απόφαση της οικείας Δ.Ε. ορι¬ 
σμένες από τις διοικητικές υπηρεσίες των ανωτέρω Πα¬ 
νεπιστημίων μπορούν να λειτουργούν στην Αθήνα ή 
Θεσσαλονίκη εφόσον πρόκειται για το Πανεπιστήμιο Δυ¬ 
τικής Μακεδονίας ή στην Αθήνα εφόσον πρόκειται για το 
Πανεπιστήμιο Στερεάς Ελλάδας. 

β) Θι δαπάνες των ανωτέρω Πανεπιστημίων ελέγχονται, 
εκκαθαρίζονται και ενταλματοποιούνται στις έδρες τους. 
Στις δαπάνες αυτές περιλαμβάνονται και εκείνες που 
απαιτούνται για την πραγματοποίηση, κατά την προβλε- 
πόμενη στο προηγούμενο εδάφιο διαδικασία, ορισμένων 
απά τις διοικητικές λειτουργίες των Ιδρυμάτων στην Αθή¬ 
να και στη Θεσσαλονίκη. 

5. α) Στους Προέδρους, στους Αντιπροέδρους, στα μέ¬ 
λη και στους Γραμματείς των Δ.Ε. καταβάλλονται κατ’ 
αποκοπή μηνιαία αποζημίωση και επιπλέον οδοιπορικά 
έξοδα και ημερήσια αποζημίωση, σύμφωνα με τα οριζό¬ 
μενα στην 2/54786/0022/2001 (ΦΕΚ 1595/Β') κοινή από¬ 
φαση των Υπουργών Εθνικής Παιδείας και Θρησκευμά¬ 
των και Θικονομικών, άπως εκάστοτε ισχύει. 

β) Η χορήγηση οδοιπορικών εξόδων και η αποζημίωση 
εκτός έδρας στο απασχολούμενο από τη Δ.Ε. προσωπικό 
ρυθμίζονται σύμφωνα με τις ισχύουσες και για τα λοιπό 
Πανεπιστήμια διατάξεις. 

6.Έργο των δύο Διοικουσών Επιτροπών είναι επίσης η 
επεξεργασία και υποβολή ολοκληρωμένων σχεδίων ίδρυ¬ 
σης ακαδημαϊκών μονάδων οργάνωσης, λειτουργίας, 
ανάπτυξης και χωροθέτησης των αντίστοιχων ιδρυμά¬ 
των, καθώς και η διατύπωση εισήγησης για τη διασφάλι¬ 
ση των αναγκαίων πόρων, την υποδομή και τη διαδικασία 
στελέχωσης του Ιδρύματος. Η προθεσμία μέσα στην 
οποία θα πρέπει να υποβληθούν τα ανωτέρω σχέδια στον 
Υπουργό Εθνικής Παιδείας και Θρησκευμάτων καθορίζε¬ 
ται στις κατά το εδ.β'της παρ.1 του παρόντος άρθρου 
αποφάσεις ορισμού του Προέδρου, του Αντιπροέδρου 
και των μελών κάθε Δ.Ε. 

Άρθρο 4 

Διοικητική υποστήριξη των Δ.Ε. 

α) Με σκοπό την εξασφάλιση της άρτιας διοικητικής 
υποστήριξης κάθε Διοικούσας Επιτροπής, επιτρέπονται, 
σύμφωνα με τις κείμενες διατάξεις, οι αποσπάσεις και με¬ 
τατάξεις υπαλλήλων του ευρύτερου δημόσιου τομέα, 
όπως επίσης και οι προσλήψεις διοικητικού, τεχνικού ή ει¬ 
δικού επιστημονικού προσωπικού με σχέση εργασίας 
ιδιωτικού δικαίου ή με ανάθεση έργου. 

β) Οι αποσπάσεις αφορούν υπαλλήλουςτου ευρύτερου 
δημάσιου τομέα με ειδικά προσάντα ή πείρα και πραγμα¬ 
τοποιούνται με κοινές αποφάσεις του Υπουργού Εθνικής 
Παιδείας και Θρησκευμάτων και του κατά περίπτωση αρ¬ 
μοδίου Υπουργού για ένα χράνο με δυνατότητα ετήσιας 
ανανέωσης χωρίς περιορισμό. Η απόσπαση αυτή είναι 
υποχρεωτική και για τους υπαλλήλους και για την υπηρε¬ 
σία στην οποία ανήκουν. Ο χρόνος της απόσπασης λογί¬ 
ζεται ως χρόνος πραγματικής υπηρεσίας. Ο φορέας που 
επιβαρύνεται με τη μισθοδοσία του αποσπασμένου υπαλ¬ 
λήλου καθορίζεται σύμφωνα με τις ισχύουσες διατάξεις. 

γ) Η μετάταξη υπαλλήλωντου ευρύτερου δημοσίου το¬ 
μέα στα Πανεπιστήμια Δυτικής Μακεδονίας και Στερεάς 
Ελλάδας πραγματοποιείται με κοινές αποφάσεις των 
Υπουργών Εθνικής Παιδείας και Θρησκευμάτων και Εσω¬ 
τερικών, Δημάσιας Διοίκησης και Αποκέντρωσης και του 
κατά περίπτωση αρμάδιου Υπουργού, σύμφωνα με την 
ισχύουσα νομοθεσία. 

δ) Η πρόσληψη διοικητικού ή ειδικού επιστημονικού 
προσωπικού, με σχέση εργασίας ιδιωτικού δικαίου ή με 
ανάθεση έργου, είναι δυνατή μάνο εφόσον υπάρχουν συ¬ 
γκεκριμένες ανάγκες που δεν είναι δυνατόν να καλυ¬ 
φθούν με απόσπαση ή μετάταξη προσωπικού από τον ευ¬ 
ρύτερο δημόσιο τομέα. 

Άρθρο 5 

Πόροι των Πανεπιστημίων 

Πόροι των Πανεπιστημίων Δυτικής Μακεδονίας και Στε¬ 
ρεάς Ελλάδας είναι: 

α) η ετήσια κρατική επιχορήγηση από τον τακτικό προ¬ 
ϋπολογισμό του ΥΠΕΠΘ για κάλυψη λειτουργικών και λοι¬ 
πών αναγκών, 

β) η επιχορήγηση από το Πρόγραμμα Δημοσίων Επεν- 
δύσεωντου ΥΠΕΠΘ, 

γ) κληρονομιές, κληροδοτήματα, δωρεές, όπως και κά¬ 
θε άλλη οικονομική ενίσχυση που προέρχεται απά ημεδα¬ 
πά ή αλλοδαπά φυσικά και νομικά πράσωπα. 


δ) πρόσοδοι από τη διαχείριση της περιουσίαςτους, και 

ε) κάθε άλλη εθνική, διεθνής ή ευρωπαϊκή χρηματοδό¬ 
τηση. 

Άρθρο 6 

Απαλλοτριώσεις - Παραχωρήσεις 

Το δημόσιο, οι δήμοι, τα εκκλησιαστικά και λοιπά νομι¬ 
κά πρόσωπα δημοσίου ή ιδιωτικού δικαίου, καθώς και 
ιδιώτες μπορούν να παραχωρούν ακίνητα (κτίρια, οικόπε¬ 
δα, γεωργικές εκτάσεις κλπ.) για τις εγκαταστάσεις των 
Πανεπιστημίων Δυτικής Μακεδονίας και Στερεάς Ελλά¬ 
δας, ανεξαρτήτως του φορέα που διαχειρίζεται τα ακίνη¬ 
τα αυτά. 

Η παραχώρηση ακινήτων του δημοσίου διενεργείται 
με κοινή απάφαση των Υπουργών Εθνικής Παιδείας και 
Θρησκευμάτων και Οικονομίας και Οικονομικών και του 
κατά περίπτωση αρμόδιου Υπουργού, η παραχώρηση 
δημοτικών ακινήτων διενεργείται σύ μφωνα με τον δη¬ 
μοτικό κώδικα, η παραχώρηση εκκλησιαστικών ακινή¬ 
των διενεργείται ύστερα από απόφαση του οργάνου 
που τα διοικεί και έγκριση της Ιερός Συνόδου της Εκ¬ 
κλησίας της Ελλάδος και η παραχώρηση ακινήτων των 
Ν.Π.Δ.Δ. και Ν.Π.Ι.Δ. με απόφαση του οργάνου διοίκη¬ 
σης αυτών. 

Άρθρο 7 
Έναρξη ισχύος 

Η ισχύς του παράντος Διατάγματος αρχίζει απά τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παράντος 
Διατάγματος. 

Αθήνα, 7 Απριλίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΠΡΑΞΕΙΣ ΤΟΥ Υ ΠΟΥΡΓΙΚΟ Υ ΣΥΜΒΟΥΛΙΟΥ 

( 1 ) 

Πράξη αριθ.: 8της 10.4.2003 

Καθορισμός ύψους ετήσιας οικονομικής χορηγίας του 
Δημοσίου στις Ιερές Μονές του Αγίου Όρους, για το 
οικονομικό έτος 2003. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις του άρθρου 2 του Ν. 1166/1981 «Περί 
συστάσεως ετησίας οικονομικής χορηγίας του Δημοσίου 
προςτας Ιεράς Μονάςτου Αγίου Όρους» (ΦΕΚ 161/Α'). 

β) Την Φ2/21/218/24.2.2003 πρόταση της Ιεράς Κοινά- 
τητος του Αγίου Όρους. 

γ) Τη Φ.7632Μ/3/ΑΣ142/6.3.2003 εισήγηση του Υπουρ¬ 
γού Εξωτερικών. 

δ) Το 2/16403/28.3.2003 έγγραφο της Γενικής Γραμμα¬ 
τείας Δημοσιονομικής Πολιτικής - Γενικό Λογιστήριο του 
Κράτους - Γενική Δ/νση Θησαυροφυλακίου και Προϋπο¬ 
λογισμού- Δ/νση 20η Προϋπολογισμού-Τμήμα Β' στο 
οποίο αναφέρεται ότι, η προαναφερόμενη εισήγηση του 
Υπουργού Εξωτερικών για τον καθορισμό της ετήσιας χο¬ 
ρηγίας προς τις Ιερές Μονές του Αγίου Όρους για το έτος 
2003 στο ποσό των δύο εκατομμυρίων διακοσίων χιλιά¬ 
δων (2.200.000,00) ευρώ, είναι σύμφωνη με την εγγε¬ 
γραμμένη πίστωση στον Κ.Α.Ε. 2461 του Ε.Φ. 23-140 του 
Προϋπολογισμού Εξόδων του Υπουργείου Οικονομίας 
και Οικοναμικών, αποφασίζει: 


Καθσρίζει το ύψος της ετήσιας αικονσμικής χορηγίας 
του Δημοσίου στις Ιερές Μονές του Αγίου Όρους για το 
οικονομικό έτος 2003, στο ποσό των δυο εκατομμυρίων 
διακοσίων χιλιάδων (2.200.000,00) ευρώ. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

ΌΠράεδρος Τα μέλη 

Ακριβές Αντίγραφο 

Ό Γραμματέαςτου Υπουργικού Συμβουλίου 
ΣΩΚΡΑΤΗΣ ΚΌΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




